[{"text_idx": "#000000", "text": "Peatselt on ka\u0308es su\u0308gispimedus, elektritarbimine kasvab. Ka bo\u0308rsihind on viimasel ajal nagu Ameerika ma\u0308ed, tormates u\u0308les ja alla. Mida soovitavad elektrimu\u0308u\u0308jad, millist paketti peaks valima? Kas oleks ko\u0303ikuma lo\u0308o\u0308nud suviselt bo\u0308rsipaketilt aeg u\u0308le minna stabiilsemale paketile? Harju Elu ku\u0308sis arvamust Alexela ja Eesti Energia spetsialistidelt."}, {"text_idx": "#000002", "text": "Mida soovitaksite inimestele, kes on praegu valinud bo\u0308rsipaketi? Kas ja\u0308a\u0308da selle juurde vo\u0303i vahetada fikseeritud paketi vastu?"}, {"text_idx": "#000003", "text": "Soovitame ja\u0308tkuvalt klientidele, kes on investeerinud kodusesse energiajuhtimisse, valida bo\u0308rsipakett, ajatades suurimad tarbimise hetked odavaima hinnaga tundidele. Enamik eestlastest aga teadlikult oma tarbimist ei juhi. Neile soovitame oma portfellist Pingevaba elektripaketti, kus hind on fikseeritud u\u0308heks kuuks, millega saab va\u0308ltida vo\u0303imalikke ko\u0303rge hinnaga perioode."}, {"text_idx": "#000004", "text": "Samas on paketil tarbijate jaoks hinnagarantii universaalteenuse hinnaga, sa\u0308a\u0308stes tarbijaid energiaturgude heitlikkuse eest. Liitumine on veebis meie iseteeninduses tasuta, samuti on lepingust va\u0308ljumine trahvivaba."}, {"text_idx": "#000006", "text": "Meie ko\u0303ige populaarseim pakett, mis sobib enamikele tarbijatele, on Pingevaba pakett, kuna u\u0308hekuuline hinna fikseerimine vo\u0303imaldab saada turul ko\u0303ige ajakohasemat fikseeritud hinda ja alati on olemas kaitse ko\u0303rgete bo\u0308rsihindade eest universaalteenuse hinnalae na\u0308ol. Ehk klient ei maksa kunagi rohkem universaalteenuse hinnast. Lisaks ei pea tarbija kartma, et lepingu lo\u0303petamisel vo\u0303i muutmisel kaasneb mingisugune lisatasu \u2013 muutmine ja lo\u0303petamine on tasuta."}, {"text_idx": "#000007", "text": "Kui soovitakse aga enam kindlust ja et hind oleks sama pikema perioodi va\u0308ltel, siis soovitame fikseeritud hinnaga paketti. Fikseeritud paketti saab valida kuni seitsme aasta pikkuseks perioodiks. Fikseeritud pakett sobib, kui soovid oma kulutusi ette prognoosida ja ei soovi vo\u0303tta vo\u0303imalikke hinnariske. Kui aga tegemist on va\u0308ga teadliku tarbijaga, kellel on soovi ja vo\u0303imalust juhtida oma tarbimist soodsama bo\u0308rsihinnaga tundidele, siis soovitame Bo\u0308rsipaketti."}, {"text_idx": "#000008", "text": "Kui palju on Alexelal u\u0308ldse tarbijaid, nii eratarbijaid kui ettevo\u0303tteid?"}, {"text_idx": "#000009", "text": "Meie kliendibaasis on 160 000 inimest, kes meie unikaalsest energiaportfellist endale sobivaid igapa\u0308evateenuseid kasutavad."}, {"text_idx": "#000010", "text": "Mille pa\u0308rast peaksid tarbijad just mo\u0303ne Alexela paketi valima?"}, {"text_idx": "#000011", "text": "Kui ra\u0308a\u0308kida ainult elektrist, siis Alexela on hetkel ainuke energiamu\u0308u\u0308ja, kes pakub erakliendile varianti elektrihind fikseerida u\u0308heks kuuks ja saada sellega ko\u0303ige ajakohasemat fikseeritud hinda, lisaks on paketil ka universaalteenuse na\u0308ol olemas kaitse, juhul kui turul hinnad va\u0308ga ko\u0303rgele to\u0303usevad."}, {"text_idx": "#000012", "text": "Enamik eestlastest teadlikult oma tarbimist ei juhi. Neile soovitame oma portfellist Pingevaba elektripaketti, kus hind on fikseeritud u\u0308heks kuuks."}, {"text_idx": "#000013", "text": "Paketiga ei kaasne ka mingit ta\u0308htajalist kohustust olla lepingus mingi konkreetse perioodi va\u0308ltel, vaid lepingust saab igal ajal va\u0308ljuda ja paketti vahetada ilma igasuguste ta\u0308iendavate lisatasudeta."}, {"text_idx": "#000014", "text": "Mida prognoosite pikemas perspektiivis \u2013 na\u0308iteks ja\u0308rgmise kevadeni \u2013 elektriturul toimuvat?"}, {"text_idx": "#000017", "text": "Roul Tutt: bo\u0308rsipaketiga saab tarbimist juhtida"}, {"text_idx": "#000018", "text": "Klientide huvi on kasvamas fikseeritud pakettide vastu, kuna hindade fikseerimine on ko\u0303ige soodsam just suvel madalate bo\u0308rsihindade ajal. Ligi poolte hetkel so\u0303lmitavate uute lepingute puhul otsustavad kliendid just fikseeritud hinna kasuks, et tulevaks talveks oma kulud fikseerida."}, {"text_idx": "#000019", "text": "Vo\u0303rreldes Eesti Energia klientide jaotumist bo\u0308rsipaketi ja fikseeritud hinnaga pakettide vahel, siis umbes 40% on valinud bo\u0308rsi- ning 60% fikseeritud hinnaga paketi. Kuigi bo\u0308rsihinnaga vo\u0303ib oma tarbimist juhtides saada soodsama hinnaga elektrit, siis fikseeritud hinnaga pakett pakub kaitset ootamatute hinnatippude eest ning aitab oma kulusid paremini planeerida."}, {"text_idx": "#000021", "text": "Eesti Energial on valikus erinevad elektripaketid vastavalt kliendi vajadusele \u2013 bo\u0308rsihinnaga paketid ning fikseeritud paketid lu\u0308hemaks vo\u0303i pikemaks ajaks. Na\u0308iteks praegu on ko\u0303ige mo\u0303istlikum valida fikseeritud pakett 12 kuuks \u2013 kui talvel peaksid tulema a\u0308kilised hinnamuutused, siis selle paketiga liitunud klientidel on kulud planeeritavad. Aasta pa\u0308rast saavad nad uuesti oma valiku u\u0308le vaadata."}, {"text_idx": "#000022", "text": "Iga inimene peaks la\u0308htuma elektripaketi valimisel oma tarbimisvajadustest. Paketi valikul pole niivo\u0303rd oluline mitte tarbimismaht, vaid selle juhitavus."}, {"text_idx": "#000023", "text": "Universaalteenus ning u\u0308ldteenus oleks mo\u0303istlik va\u0308lja vahetada soodsama vastu. Saatsime augustis ko\u0303igile universaalteenusel olevatele Eesti Energia klientidele lausa soovituse ja pakkumise vahetada oma elektripakett soodsama vastu, sest hetkel on tegu ko\u0303ige kallima paketiga turul. Universaalteenuselt fikseeritud hinnaga paketile liikudes sa\u0308a\u0308stab keskmine universaalteenuse klient 120 eurot aastas."}, {"text_idx": "#000025", "text": "Iga inimene peaks la\u0308htuma elektripaketi valimisel oma tarbimisvajadustest. Paketi valikul pole niivo\u0303rd oluline mitte tarbimismaht, vaid selle juhitavus. Na\u0308iteks elektriga ku\u0308tjatel soovitame oma elektrihind pigem fikseerida, kuna elektriku\u0308tet pole alati vo\u0303imalik turu soodsatele tundidele nihutada, kuivo\u0303rd su\u0308datalvel vo\u0303ib ko\u0303rgema hinnaga ja\u0308rjestikuseid tunde olla mitu."}, {"text_idx": "#000026", "text": "Fikseeritud paketi puhul saab igau\u0308ks enda jaoks sobiva perioodiga paketi valida. Fikseeritud toode on veidi nagu kindlustoode, millega klient saab kindlustunde, et ta saab tulevaste kuludega hakkama \u2013 ei teki ootamatuid arve ko\u0303ikumisi."}, {"text_idx": "#000028", "text": "Hindade fikseerimine on ko\u0303ige soodsam madalate bo\u0308rsihindade ajal. Energiaturul toimuv mo\u0303jutab, millise hinnaga elektripakette on mu\u0308u\u0308jatel vo\u0303imalik klientidele pakkuda. Na\u0308iteks paar aastat tagasi sai fikseeritud hinnaga lepinguid so\u0303lmida kordades odavamalt kui ta\u0308na, sest elektri turuhinnad olid oluliselt madalamad."}, {"text_idx": "#000030", "text": "Ta\u0308na on elektrituru tulevikutehingute pealt na\u0308ha, et ta\u0308navused su\u0308gise ja talve alguse elektrihinnad to\u0303otavad tulla eelmise aastaga vo\u0303rreldes ligikaudu poole odavamad. Ja\u0308rgmise aasta algusesse ennustatakse u\u0308sna sarnast hinda nagu ta\u0308navu jaanuaris ja veebruaris. Seega ta\u0308nase seisuga ei ole prognooside pealt eelmise aastaga vo\u0303rreldavaid rekordko\u0303rgeid hindu ette na\u0308ha. Olukord on tervikuna oluliselt parem kui eelmisel su\u0308gistalvel."}, {"text_idx": "#000031", "text": "Kui Euroopas tuleb pehme talv, vo\u0303iksid ka elektri hinnad ja\u0308a\u0308da vahemikku 100\u2013200 eurot megavatt-tunni eest. Kui aga gaasivarud hakkavad na\u0308iteks ku\u0308lmalaine to\u0303ttu oodatust kiiremini va\u0308henema, siis hakkab gaasi hind kiirelt kerkima ja elektri hinnad vo\u0303ivad to\u0303usta 200\u2013300 euroni."}]